पाएं अपने शहर की ताज़ा ख़बरें और फ्री ई-पेपरडाउनलोड करें
पेड़ों की काट-छंटाई करने के लिए नगर निगम की ओर से 42 लाख रुपए की लागत से नई ट्री-प्रूनिंग मशीन खरीदी गई है। निगम के नव निर्वाचित मेयर अमरजीत सिंह जीती सिद्धू, डिप्टी मेयर कुलजीत सिंह बेदी ने निगम के टीम के साथ इस मशीन के काम को चेक किया। हाल ही में निगम की ओर से खरीदी गई इस मशीन को कैबिनेट मंत्री बलबीर सिंह सिद्धू की ओर हरी झंडी दी गई थी। इसके बाद अब मशीन की ओर से शहर मेंे काम करवाना शुरू करवा दिया गया है।
नई मशीन के जरिए 60 फुट ऊंचे पेड़ों की हो सकेगी छंगाई मेयर जीती सिद्धू ने नई मशीन के बारे में जानकारी देते हुए बताया कि यह मशीन 60 फुट ऊंचाई तक जाकर पेड़ों की छंटाई कर सकती है। निगम के पास इससे पहले दो मशीनें थी।
जो 25 फुट ऊंचाई तक जाकर ही पेड़ों की छंटाई कर सकती थी। लेकिन शहर में कुछ पेड़ ऐसे हैं, जिनकी ऊंचाई 45 से 50 फुट की है। इसलिए उन पेड़ों की छंटाई नहीं हो पाती थी और आंधी के मौसम के चलते उन पेड़ों के गिरने और हादसा होने का डर बना रहता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn